మావిడాకులు

మావిడాకులు 1998 లో వచ్చిన సినిమా. ఇ.వి.వి సత్యనారాయణ దర్శకత్వంలో శ్రీ బాలాజీ ఆర్ట్ క్రియేషన్స్ పతాకంపై జె. భగవాన్, డివివి దానయ్య నిర్మించారు. చోటా కె. నాయుడు ఛాయాగ్రాహకుడు. ఇందులో జగపతి బాబు, రచన ప్రధాన పాత్రలలో నటించారు. కోటి సంగీతం అందించాడు  ఈ చిత్రం ఆర్టిస్ట్‌గా రవి బాబుకు తొలి చిత్రం. ఈ చిత్రం మంచి ఆదరణ పొంది, బాక్సాఫీస్ వద్ద మంచి విజయాన్ని సాధించింది.

 కథ 
ప్రతాప్ (జగపతి బాబు), ప్రియ (రచన) ప్రత్యర్థి టీవీ ఛానల్స్ ఆహా, ఓహో లలో సృజనాత్మక అధిపతులుగా పనిచేస్తూంటారు. వారికి ఎల్లప్పుడూ పోటీ ఉంటుంది. ఇద్దరూ విడాకులు తీసుకున్న జంట. ప్రతాప్‌కు ఒక కూతురు పప్పీ (బేబీ ఉపాసన), ప్రియకు ఒక కుమారుడు బబ్లూ (మాస్టర్ ఆనంద్ వర్ధన్) ఉంటారు. ఇద్దరూ సింగిల్‌ పేరెంట్ ప్రేమతో విసుగు చెందారు. వారు తండ్రి, తల్లి ఇద్దరి ప్రేమను కోరుకుంటారు. కాబట్టి, తన అల్లుడికి మళ్ళీ పెళ్ళి చేయాలనుకునే ప్రతాప్ మాజీ మావ అయిన బాపినీడు (కోట శ్రీనివాసరావు) ఒక నాటకం ఆడి, వారిద్దరినీ ఒకే ఇంట్లోకి మారుస్తాడు.  ప్రతాప్, ప్రియ పిల్లలిద్దరి తల్లిదండ్రులుగా వ్యవహరించాలని నిర్ణయించుకుంటారు. ఈ కాలంలో, ప్రతాప్, ప్రియ ఒకరినొకరు ప్రేమించడం ప్రారంభిస్తారు. వారు ఎలా పెళ్ళి చేసుకుంటారనేది మిగతా కథ

 తారాగణం 

జగపతి బాబు 
రచన బెనర్జీ
నీలం
కోట శ్రీనివాసరావు 
బ్రహ్మానందం 
పీలా కాశీ మల్లికార్జునరావు
ఎం.ఎస్. నారాయణ
తనికెళ్ళ భరణి 
ఎ. వి ఎస్ 
రవి బాబు 
కృష్ణవేని

 పాటలు 

 మూలాలు 

వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు